पत्रकार हत्याकांड : सीबीआई ने अदालत से मोहम्मद शहाबुद्दीन से पूछताछ की इजाजत मांगी  
दैनिक हिन्दुस्तान प्रमुख रंजन की 13 मई, 2016 को अज्ञात अपराधियों ने हत्या
शहाबुद्दीन फिलहाल दिल्ली के तिहाड़ जेल में कैद है
एजेंसी इस मामले शहाबुद्दीन से पूछताछ की इजाजत मांगी है
सीबीआई ने सिवान की एक अदालत से पत्रकार राजदेव रंजन हत्याकांड से जुड़ी अपनी जांच के सिलसिले में राजद के बाहुबली नेता मोहम्मद शहाबुद्दीन से पूछताछ की इजाजत मांगी है, जो एक अन्य मामले में फिलहाल दिल्ली के तिहाड़ जेल में कैद है. 
समाचार पत्र दैनिक हिन्दुस्तान के सिवान ब्यूरो प्रमुख रंजन की 13 मई, 2016 को अज्ञात अपराधियों ने हत्या कर दी थी.
 
सीबीआई सूत्रों ने बताया कि इस बात का संदेह है कि लड्डन मियां ने दो शार्प शूटर को रंजन की हत्या की सुपारी दी थी. सूत्रों ने बताया कि लड्डन मियां को शहाबुद्दीन समेत अन्य नेताओं का करीबी समझा जाता है. एजेंसी इस मामले में कई संदिग्धों से पूछताछ कर चुकी है और अब उसने शहाबुद्दीन से पूछताछ की इजाजत मांगी है.